અમદાવાદ: પ્રધાનમંત્રી નરેંદ્ર મોદીના નાના ભાઈ પ્રહલાદ મોદીને અમદાવાદ મ્યુનિસિપલ કોર્પોરેશને નોટિસ આપ્યા બાદ તેમણે જાતે પોતાનું ગેરકાયદે બાંધકામ તોડાવ્યું છે. પ્રહલાદ મોદીની અમરાઈવાડી વિસ્તારમાં રબારી કોલોની પાસે રેશનિંગની દુકાન છે, જેમાં તેમણે ગેરકાયદે બાંધકામ કર્યું હતું. કોર્પોરેશને પ્રહલાદ મોદીને 3 નોટિસ આપી હતી. 17 જૂને આપેલી અંતિમ નોટિસની સમય મર્યાદા જુલાઈ મહિનામાં પૂરી થઈ ગઈ હતી.